== Julehjælpskampagne ==
Annlis Bjarkhamar var initiativtager til ''Í menniskjum góður tokki'' (''I mennesker velbehag''), som er en færøsk kampagne, som samler penge ind til fattige færøske familier og uddeler gaver til disse en gang om året, kort før jul.<ref>{{Cite web |url=http://www.takk.fo/um+atakid.html |title=takk.fo - Um átakið |access-date= 3. september 2015 |archive-date= 9. maj 2015 |archive-url=https://web.archive.org/web/20150509060421/http://takk.fo/um+atakid.html |url-status=dead }}</ref> Gaverne gives efter ansøgning og behandles i samarbejde med færøske myndigheder. Arbejdet startede i 2010, mens Færøerne havde en [[Regeringen Kaj Leo Johannesen I|borgerlig regering]], som gav skattelettelser til folk med de højeste lønner, mens de lavtlønnede ingen skattelettelser fik. Der blev sat fokus på, at kløften mellem de velstillede og de lavtlønnede og fattige bare voksede, og at der var mange familier, specielt enlige forsørgere, som havde svært ved at klare sig uden hjælp fra familie og venner. Lillejuleaften 2014 sagde Annlis Bjarkhamar, at 2014 blev hendes sidste år som koordinator for I mennesker velbehag. Årsagen til, at hun stoppede var i følge hende selv, at hun havde kroniske smerter. Hun oplyste for medierne, at kampagnen i de fem år fra 2010 til 2014 havde givet julehjælp til 1984 familier, som havde det hårdt økonomisk, og at 3924 børn havde fået glæde af hjælpen. Hjælpen havde en samlet værdi på 4,8 millioner kroner.<ref>{{Cite web |url=http://portal.fo/annlis+gevst+i+rdquoi+menniskjum+godur+tokkirdquo.html |title=portal.fo - Annlis gevst í ”Í menniskjum góður tokki” |access-date= 3. september 2015 |archive-date= 5. januar 2016 |archive-url=https://web.archive.org/web/20160105000305/http://portal.fo/annlis%2Bgevst%2Bi%2Brdquoi%2Bmenniskjum%2Bgodur%2Btokkirdquo.html |url-status=dead }}</ref>
Levende_personer